“MAHSULOTLAR VA XIZMATLARNI SERTIFIKATLAShTIRISh TO‘G‘RISIDA”GI O‘ZBEKISTON RESPUBLIKASI QONUNINI AMALGA KIRITISh HAQIDA

O‘zbekiston Respublikasi Oliy Kengashi qaror qiladi:
 1. “Mahsulotlar va xizmatlarni sertifikatlashtirish to‘g‘risida”gi O‘zbekiston Respublikasi Qonuni e’lon qilingan kundan e’tiboran amalga kiritilsin.
 3. O‘zbekiston Respublikasi Vazirlar Mahkamasi uch oylik muddat ichida:
 O‘zbekiston Respublikasining qonunlarini “Mahsulotlar va xizmatlarni sertifikatlashtirish to‘g‘risida”gi O‘zbekiston Respublikasi Qonuniga muvofiq holga keltirish haqidagi takliflarni O‘zbekiston Respublikasi Oliy Kengashiga taqdim etsin;
 O‘zbekiston Respublikasi Hukumatining qarorlarini “Mahsulotlar va xizmatlarni sertifikatlashtirish to‘g‘risida”gi O‘zbekiston Respublikasi Qonuniga muvofiqlashtirsin;
 vazirliklar, davlat qo‘mitalari, idoralar o‘zlarining ushbu Qonunga zid keluvchi normativ hujjatlarini qayta ko‘rib chiqishlari va bekor qilishlarini ta’minlasin;
 majburiy sertifikatlashtirilishi lozim bo‘lgan mahsulotlar ro‘yxatini hamda ularni O‘zbekiston Respublikasidan chetga olib chiqib ketish tartibini ishlab chiqsin va tasdiqlasin.